Bybelskool » Vraag 48: Wat is die Christelike tug?
1. Wat is die Christelike tug?
Die Christelike tug is een van die sleutels wat die koninkryk van die hemel vir gelowiges oopsluit en vir ongelowiges toesluit. Die ander sleutel is die verkondiging van die evangelie. Mense wat ’n onchristelike leer of lewe handhaaf, word as teken hiervan uit die geloofsgemeenskap uitgesluit ter bemoediging en bekering. Daarom word hulle terugverwelkom wanneer hulle werklike verbetering beloof en bewys.
3. Lees Matteus 18:15-20. Wat tref jou?
4. Lees my opsomming van die boodskap daarvan. Help dit jou om die Christelike tug beter te verstaan?
Ons moet mekaar terugwen deur met mekaar te praat Jesus wil hê dat ons foute sal regstel deur mekaar terug te wen! As iemand iets verkeerds teen jou gedoen het, praat eers alleen. As dit nie slaag nie, neem nog mense saam. As dit nie slaag nie, sê dit vir die gemeente. Jesus verseker ons: “As twee van julle hier op aarde saamstem oor enigiets wat julle van God wil vra, sal my hemelse Vader dit vir julle doen. Waar twee of drie bymekaar is, is Ek immers ook saam met hulle daar.” Hierdie saampraat is een van die sleutels wat die koninkryk van die hemel vir gelowiges oopsluit en vir ongelowiges toesluit.
5. Watter dinge is vandag ‘n onchristelike leer of lewe?
6. Hoe moet ons mense help ter bemoediging en bekering?
7. Wat moet ons doen as mense nie luister nie?
8. Hoe kan ons mense terugverwelkom wanneer hulle verbetering beloof en bewys?
Oct 14, 2019 at 07:01 | #